แบงก์โน้ตส์
คณะกรรมการนโยบายการเงิน (กนง.) ประชุมไปเมื่อวันที่ 30 พ.ย.ที่ผ่านมา ลดดอกเบี้ยจิ๋วเดียวแค่ 0.25%
2 ธ.ค. 2554

คนพูดไม่ได้ทำ
คณะกรรมการนโยบายการเงิน (กนง.) ประชุมไปเมื่อวันที่ 30 พ.ย.ที่ผ่านมา ลดดอกเบี้ยจิ๋วเดียวแค่ 0.25% ทำให้หลายคนผิดหวัง เพราะอยากให้ลดถึง 0.5%




คนที่ผิดหวังสุดๆ เห็นจะเป็น ดร.โกร่ง วีรพงษ์ รามางกูร ประธาน กยอ. ถึงกับลั่นวาจาว่า “ถ้าเป็นผมจะลด 1% เลย เพราะลดแค่ 0.25% ไม่ได้ช่วยน้ำท่วมสักกะนิด 
นายแบงก์ได้ยินที่ ดร.โกร่ง ให้ความเห็น ต่างพากันหัวเราะเฮฮาว่า จริงๆ แล้วน่าจะให้ลด 2% ไปเลย หรือถ้าให้ดีกว่านั้นลดดอกเบี้ยนโยบายให้เหลือ 0% ไปเลยดีกว่า จะได้กระตุ้นเศรษฐกิจกันให้สุดๆ ไปเลย 
ว่าแล้วนายแบงก์ก็สาธยายต่อไปว่า ที่ว่าให้ลดหนักขนาดนั้น เพราะคนพูดไม่ได้เป็นคนทำนโยบาย พูดยังไงก็ได้ ให้ลดเท่าไหร่ก็ได้
แต่คนทำนโยบายมันอยู่กับข้อมูลจริง ไปสุ่มสี่สุ่มห้า สุดท้ายก็โดนด่าอีก 
ส่วน รมว.คลัง ขอให้ กนง.เปิดเผยผลการประชุม กนง. ไอ้เรื่องนี้ไม่ต้องไปบอกเค้าหรอก เพราะว่า กนง.เค้าจะเปิดให้ดูกันอยู่แล้วในเร็วๆ นี้แหละ